Document ID: /fineweb-2-swissfilter-quality_10-filterrobots/filtered/02690.jsonl.gz/30

"Votaţi pentru mine sau votaţi pentru altcineva, dar cel mai important este să votaţi !"
"Votaţi pentru mine sau votaţi pentru altcineva, dar cel mai important este să votaţi !"
Mariana Păun, preşedinta Asociaţiei românilor din Geneva, pe care aţi putut-o cunoaşte şi ca realizatoare a foarte cunoscutului site al românilor din Geneva "Pêle-mêle", candidează din partea Partidului Democrat Creştin (PDC) la alegerile pentru Adunarea Constituantă ce vor avea loc duminică, 19 octombrie, în Geneva.
Doamna Păun, ce v-a determinat să candidaţi pentru Adunarea Constituantă din Geneva ?
Sunt în Partidul Democrat Creştin din 1991 şi este normal să doresc să fiu activă la toate nivelele la care-mi permit propriile competenţe. Am trăit în România până la vârsta de 32 ani şi am cunoscut sistemul de economie planificată. Din 1985 sunt în Elveţia, în sistemul de economie de piaţă. Am recitit istoria României şi istoria Genevei şi mi-am dat seama că societatea are mecanisme care pot să aducă prosperitate sau sărăcie.
De ce Partidul Democrat Creştin ?
Pentru că este un partid de centru. Dacă vreau să gândesc într-o manieră logica trebuie să mă gândesc la nevoile tuturor categoriilor de populaţie. Părintele Galeriu avea o frază a cărei înţeles era că nu contează dacă o persoană este frumoasă sau urâtă, bogată sau săracă, fiecare este un element important al lumii noastre.
Enumeraţi vă rog câteva din lucrurile pe care vi le propuneţi să le rezolvaţi în cazul în care veţi fi aleasă.
Cei aleşi în Consiliul municipal sau în "Grand Conseil" trebuie să rezolve probleme concrete, să fie administratori ai oraşului sau a cantonului. În Constituantă vom dezbate mai ales principii care vor trebui respectate în elaborarea legilor viitoare. Personal îmi propun să fiu împotriva tendinţelor eventuale de centralizare administrativă, de concentaţie a puterii şi în general a tot ceea ce ar putea inhiba prosperitatea Genevei. Cred că cel mai important este definirea rolului statului, în ce proporţie în comparaţie cu sfera privată are un rol în economie, în social, etc. De asemenea se va discuta utilitatea publică şi finanţarea partidelor politice şi stiţi că, chiar dacă sunt în PDC, voi vrea să avem întodeauna mai multe partide în care fiecare poate să se exprime. Ar fi multe de spus dar ideea principală este că mă voi exprima în funcţie de convingerile mele care le găsiţi la adresa www.marianapaun.ch .
Care este mesajul dumneavoastră pentru votanţii de limba română din Geneva ?
În Geneva era o opinie la români că este interzis să facem politică. De asemenea sunt cei care au trăit închisorile politice şi nu mai vor să se mai exprime liber.
În Canada, SUA şi ţările Europei occidentale unul dintre parametrii integrării străinilor este participarea la viaţa cetăţenească. A face parte dintr-o asociaţie sau dintr-un partid politic înseamnă a face parte dintre cetăţenii ţării respective.
A vota înseamnă că luăm parte la luarea de decizii. Este şi o confruntare cu noi înşine. Putem să ne dăm seama dacă gândim că ceilalţi şi dacă părerea noatră s-a confirmat în timp. Să ieşim dintre cei care suportă deciziile altora şi să devenim cei care pot aduce mult acestei ţări ca artizani ai socieţăţii în care ne aflăm.
Votaţi pentru mine sau votaţi pentru altcineva, dar cel mai important este să votaţi !